Document ID: 31982L0625

Smernica Komisie
z l. júla 1982,
ktorá prispôsobuje technickému pokroku smernicu 77/313/ES o aproximácii právnych predpisov členských štátov týkajúcich sa meracích systémov určených na meranie kvapalín okrem vody
(82/625/EHS)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 71/316/EHS z 26. júla 1971 o aproximácii právnych predpisov členských štátov o spoločných ustanoveniach pre meradlá a metódy metrologickej kontroly [1], upravenú Aktom o prístúpení Grécka, najmä jeho článkom 17,
keďže je potrebné smernicu 77/313/EHS [2] zmeniť a doplniť z hľadiska prispôsobenia technickému pokroku;
keďže opatrenia v rámci tejto smernice sú v súlade so stanoviskom Výboru pre prispôsobovanie smerníc týkajúcich sa odstraňovania technických prekážok obchodu s meracími prístrojmi, technickému pokroku,
PRIJALA TÚTO SMERNICU:
Článok 1
Príloha smernice 77/313/EHS sa týmto mení nasledovne:
1. Bod 2.2.6.2.3 na nahrádza týmto textom:
"2.2.6.2.3. Komory nádrže musia byť vybavené protivírivým zariadením, okrem prípadov, keď meracia sústava obsahuje odlučovač plynov v súlade s bodom 1.6.2.1.4."
2. Za bod 3.1.2.4.2 sa vkladá tento bod:
"3.1.3. V prípade meracích sústav uvedených v bode 2.2 a 2.4 možno udeliť typové schválenie EHS na základe nákresov a diagramov, ak spĺňajú podmienky časti 4."
3. Časť 4 sa dopĺňa v súlade s touto prílohou.
Článok 2
Členské štáty do 1. mája 1983 prijmú zákony, iné právne predpisy a správne opatrenia v súlade s touto smernicou a budú o tom informovať Komisiu.
Článok 3
Táto smernica je adresovaná členským štátom.
V Bruseli 1. júla 1982

Labels: 7
1
16
15